text: جناب گڈکری نے کہا کہ ، بھارت مالا ،ملک میں اقتصادی ترقی کا ایک اہم ذریعہ ثابت ہوگا اور وزیراعظم جناب نریندر مودی کے نیو انڈیا ویژن کے حصول میں مددگار ثابت ہوگا۔ انہوں نے کہا کہ یہ پروگرام اس طرح وضع کیا گیا ہے کہ اس کی مدد سے موجودہ شاہراہوں کے بنیادی ڈھانچے میں موجودہ کمیوں اور سقم کو دور کیا جاسکے تاکہ انسانوں اور ساز وسامان کی نقل وحمل کو زیادہ سے زیادہ مؤثر بنایاجاسکے۔ پسماندہ اور قبائلی علاقوں کی رابطہ کاری کی ضروریات ، اقتصادی سرگرمیوں کے علاقوں ، مذہبی اور سیاحتی دلچسپی کے مقامات، سرحدی علاقوں ، ساحلی علاقوں اور تجارتی راستوں کو شاہراہوں سے جوڑنے پر خصوصی توجہ مرکوز کی گئی ہے۔ ساتھ ہی ساتھ پڑوسی ممالک کے ساتھ سڑک رابطہ کاری پر بھی توجہ مرکوز کی گئی ہے۔